Projekts

**Latvijas Republikas Ministru kabinets**

2015.gada \_\_\_.\_\_\_\_\_\_\_                                              Noteikumi Nr.\_\_

Rīgā                                                                               (prot. Nr.\_\_  \_\_.§)

**Noteikumi par pasažieru kategorijām, kuras ir tiesīgas izmantot braukšanas maksas atvieglojumus maršrutu tīkla maršrutos**

*Izdoti saskaņā ar* [*Sabiedriskā transporta pakalpojumu likuma*](http://likumi.lv/doc.php?id=159858)[*14.panta*](http://likumi.lv/doc.php?id=159858#p14) *otro daļu*

1. **Vispārīgie jautājumi**

1. Noteikumi nosaka pasažieru kategorijas, kuras ir tiesīgas izmantot braukšanas maksas atvieglojumus maršrutu tīkla maršrutos, kā arī šo atvieglojumu izmantošanas kārtību un apmēru.

2. Pasažierus, kuri šajos noteikumos noteiktajā kārtībā ir tiesīgi izmantot braukšanas maksas atvieglojumus, iedala šādās kategorijās (sociālais statuss):

2.1. pirmsskolas vecuma bērni;

2.2. personas ar I vai II invaliditātes grupu, personas līdz 18 gadu vecumam ar invaliditāti un persona, kas pavada personu ar I invaliditātes grupu vai personu līdz 18 gadu vecumam ar invaliditāti;

2.3. bāreņi un bez vecāku gādības palikuši bērni, kuri atrodas audžuģimenēs, aizbildnībā, bērnu aprūpes institūcijās vai mācās vispārējās un profesionālajās izglītības iestādēs, kā arī augstskolās un koledžās līdz 24gadu vecuma sasniegšanai;

2.4. politiski represētās personas un nacionālās pretošanās kustības dalībnieki;

2.5. ārpus pilsētas teritorijas dzīvojošie vispārējās pamatizglītības iestādēs (1.–9.klase) izglītojamie;

2.6. ārpus pilsētas teritorijas dzīvojošie vispārējās vidējās izglītības iestādēs (klātienes 10.–12.klase) izglītojamie.

3. Pirmsskolas vecuma bērniem ir tiesības bez maksas izmantot sabiedrisko transportlīdzekli reģionālajā un pilsētas nozīmes maršrutu tīklā neiegādājoties atsevišķu biļeti, bet pamatojoties uz pavadošās personas iegādāto biļeti.

4. Personām ar I vai II invaliditātes grupu un personām līdz 18 gadu vecumam ar invaliditāti, reizē ar norēķinu līdzekli uzrādot kontrolei likumā noteiktu personas apliecinošu dokumentu vai invaliditātes apliecību, ja uz norēķina līdzekļa nav personas fotogrāfijas, kā arī personai, kas pavada personu ar I invaliditātes grupu vai personu līdz 18 gadu vecumam ar invaliditāti, ir tiesības bez maksas izmantot sabiedrisko transportlīdzekli, kas pārvadā pasažierus pilsētas un reģionālās nozīmes maršrutu tīkla maršrutos.

5. Bērniem bāreņiem un bez vecāku gādības palikušiem bērniem, kuri atrodas audžuģimenēs, aizbildnībā, bērnu aprūpes institūcijās vai mācās vispārējās un profesionālās izglītības iestādēs, kā arī augstskolās un koledžās līdz 24 gadu vecuma sasniegšanai, reizē ar norēķinu līdzekli uzrādot kontrolei likumā noteiktu personas apliecinošu dokumentu vai apliecību sociālo garantiju nodrošināšanai, ja uz norēķina līdzekļa nav personas fotogrāfijas, ir tiesības bez maksas izmantot sabiedrisko transportlīdzekli, kas pārvadā pasažierus reģionālās nozīmes maršrutu tīkla maršrutos.

6. Politiski represētām personām un nacionālās pretošanās kustības dalībniekiem reizē ar norēķinu līdzekli uzrādot kontrolei likumā noteiktu personas apliecinošu dokumentu vai attiecīgi politiski represētās personas apliecību vai nacionālās pretošanās kustības dalībnieka apliecību, ja uz norēķina līdzekļa nav personas fotogrāfijas, ir tiesības bez maksas izmantot sabiedrisko transportlīdzekli, kas pārvadā pasažierus reģionālās nozīmes maršrutu tīkla maršrutos.

7. Ārpus pilsētas teritorijas dzīvojošajiem vispārējās pamatizglītības iestādēs (1.–9.klase) izglītojamiem, uzrādot kontrolei skolēna apliecību un norēķinu līdzekli, ja tāds ir izsniegts, ir tiesības saņemt kompensāciju 100% apmērā par braukšanas izdevumiem, kas saistīti ar braucienu mācību gada laikā no dzīvesvietas līdz izglītības iestādei un atpakaļ attiecīgās novada pašvaldības administratīvajā teritorijā, ja izmanto:

7.1. sabiedrisko transportlīdzekli, kas pārvadā pasažierus pilsētas nozīmes maršruta tīkla maršrutā;

7.2. sabiedrisko transportlīdzekli, kas pārvadā pasažierus reģionālās nozīmes maršrutu tīkla maršrutos.

8. Ārpus pilsētas teritorijas dzīvojošajiem vispārējās vidējās izglītības iestādēs (klātienes 10.–12.klase) izglītojamiem, uzrādot kontrolei skolēna apliecību un norēķinu līdzekli, ja tāds ir izsniegts, ir tiesības saņemt kompensāciju 50% apmērā par braukšanas izdevumiem, kas saistīti ar braucienu mācību gada laikā no dzīvesvietas līdz izglītības iestādei un atpakaļ attiecīgās novada pašvaldības administratīvajā teritorijā, ja izmanto:

8.1. sabiedrisko transportlīdzekli, kas pārvadā pasažierus pilsētas nozīmes maršrutu tīkla maršrutā;

8.2. sabiedrisko transportlīdzekli, kas pārvadā pasažierus reģionālās nozīmes maršrutu tīkla maršrutos.

9. Ja novada pašvaldības administratīvajā teritorijā nav vispārējās pamat­izglītības iestādes (1.–9.klase) vai vispārējās vidējās izglītības iestādes (klātienes 10.–12.klase), ārpus pilsētas teritorijas dzīvojošajiem šo izglītības iestāžu izglītojamiem, uzrādot kontrolei skolēna apliecību un norēķinu līdzekli, ja tāds ir izsniegts, ir tiesības saņemt kompensāciju 50% apmērā par braukšanas izdevumiem, kas saistīti ar braucienu mācību gada laikā no dzīvesvietas līdz izglītības iestādei un atpakaļ, kura atrodas cita novada vai republikas pilsētas pašvaldības administratīvajā teritorijā, ja izmanto:

9.1. sabiedrisko transportlīdzekli, kas pārvadā pasažierus pilsētas nozīmes maršrutu tīkla maršrutā;

9.2. sabiedrisko transportlīdzekli, kas pārvadā pasažierus reģionālās nozīmes maršrutu tīkla maršrutos.

1. **Braukšanas maksas atvieglojumu kompensēšanas kartība**

10. Šo noteikumu [7.](http://likumi.lv/doc.php?id=195934#p9) un 8.punktā minēto kategoriju pasažieri biļeti iegādājas par pilnu maksu, un braukšanas izdevumus viņiem pašvaldības noteiktajā kārtībā kompensē no attiecīgās pašvaldības budžeta.

11. Šo noteikumu [9.punktā](http://likumi.lv/doc.php?id=195934#p11) minēto kategoriju pasažieri biļeti iegādājas par pilnu maksu, un braukšanas izdevumus viņiem pašvaldības noteiktajā kārtībā kompensē no attiecīgās pašvaldības budžeta vai saskaņā ar normatīvajiem aktiem par pašvaldību savstarpējo norēķinu kārtību.

12. Norēķinu līdzeklis ir maksāšanas līdzeklis, kas ir saistīts ar Latvijā reģistrētā bankā vai ārvalstu banku filiālē Latvijā atvērtu personas norēķinu kontu un tas izsniegts saskaņā ar šo noteikumu 24.punktā minētajām prasībām.

13. Šo noteikumu 2.2., 2.3., un 2.4.apakšpunktā minēto pasažieru kategoriju personām sabiedriskā transporta pakalpojuma apmaksai jāizmanto norēķinu līdzeklis. Šo noteikumu 2.5. un 2.6.apakšpunktā minēto pasažieru kategoriju personām sabiedriskā transporta pakalpojuma apmaksai jāizmanto norēķinu līdzeklis gadījumā, ja pasažiera dzīvesvietas pašvaldība izmanto kompensācijas aprēķināšanai pasažiera elektronisku uzskaiti transportlīdzeklī.

14. Šo noteikumu 2.2.punktā minētā pavadāmā persona ar I invaliditātes grupu vai persona līdz 18 gadu vecumam ar invaliditāti, sabiedriskā transporta pakalpojuma par sevi un pavadošo personu apmaksā ar pavadāmai personai izsniegto norēķinu līdzekli.

15. Sabiedriskā transporta pakalpojuma sniedzējs saskaņā ar šo noteikumu prasībām nodrošina norēķinu līdzekļa pieņemšanu, izmantojot norēķinu iestādes finanšu pakalpojumu, saskaņā ar šo noteikumu 25.punktā minētajām prasībām.

16. Satiksmes ministrija braukšanas maksu tarifa apmērā šo noteikumu 2.2., 2.3., un 2.4.apakšpunktā minēto pasažieru kategoriju personām sedz no valsts budžetā šim mērķim paredzētiem līdzekļiem, pārskaitot to uz valsts sabiedrība ar ierobežotu atbildību „Autotransporta direkcija” (turpmāk –Autotransporta direkcija) norēķinu kontu.

17. Norēķinu iestāde pēc biļetes apmaksas darījuma datu saņemšanas no sabiedriskā transporta pakalpojuma sniedzēja šo noteikumu 2.2., 2.3., 2.4., 2.5. un 2.6.apakšpunktā minēto pasažieru kategoriju personai tās norēķinu kontā vienlaicīgi reģistrē biļetes apmaksas darījumu un braukšanas maksas kompensāciju biļetes tarifa apmērā, saskaņā ar šo noteikumu 26.punktā minētajām braukšanas maksas pārskaitīšanas finanšu pakalpojuma prasībām un līgumu starp norēķinu iestādi un Autotransporta direkciju vai starp norēķinu iestādi un pasažiera dzīvesvietas pašvaldību.

18. Norēķinu iestāde sabiedriskā transporta pakalpojuma sniedzējam pienākošos maksu par šo noteikumu 13.punktā minētajiem sabiedriskā transporta pakalpojumiem pārskaita vienas darbdienas laikā pēc apmaksas darījuma reģistrēšanas personas norēķinu kontā, saskaņā ar šo noteikumu 25.punktā minētajām prasībām.

19. Personu datus vai datu pielaides iespēju (personas kods, sociālā statusa derīguma termiņš, informāciju par sociālā statusa ārkārtas izmaiņām, neiekļaujot personas, kas pavada personu ar I invaliditātes grupu vai personu līdz 18 gadu vecumam ar invaliditāti) par šo noteikumu 2.2.apakšpunktā minētām personām braukšanas maksas veikšanai nodrošina Veselības un darbspēju ekspertīzes ārstu valsts komisija.

20. Personas datus vai datu pielaides iespēju (personas kods, sociālā statusa derīguma termiņš, informāciju par sociālā statusa ārkārtas izmaiņām) par šo noteikumu 2.3.apakšpunktā minētajām personām braukšanas maksas nodrošina Valsts bērnu tiesību aizsardzības inspekcija.

21. Personas datus vai datu pielaides iespēju (personas kods, minētā statusa piešķiršanas datums un apliecības anulēšanas datums, sakarā ar statusa zaudēšanu un informāciju par statusu - miris, ja personai Iedzīvotāju reģistrā ir reģistrēts miršanas fakts) par šo noteikumu 2.4.apakšpunktā minētajām personām braukšanas maksas nodrošina Pilsonības un migrācijas lietu pārvalde.

22. Šo noteikumu 19., 20. un 21.punktā minētās institūcijas informāciju par personas sociālā statusa izmaiņām iesniedz norēķinu iestādei un Autotransporta direkcijai vienas darba dienas laikā no pieprasījuma saņemšanas dienas. Norēķinu iestādes saskaņā ar 19., 20. un 21.punktu saņemtos datus izmanto tikai šajos noteikumos noteiktajam mērķim.

23. Biļešu tirgotāji šo noteikumu 2.2., 2.3., 2.4., 2.5. un 2.6.apakšpunktā minēto pasažieru kategoriju personām reģionālas nozīmes maršrutos (izņemot vilcienu ar nenumurētām vietām) nodrošina biļešu rezervēšanu. Rezervēto biļešu apmaksu ar norēķinu līdzekļi sabiedrisko transporta pakalpojumu sniedzējs nodrošina tikai sabiedriskajā transportlīdzeklī.

24. Norēķinu iestādei noteiktās norēķinu līdzekļa izsniegšanas finanšu pakalpojuma prasības:

24.1. nodrošināt šo noteikumu 2.2., 2.3., 2.4., 2.5 un 2.6.apakšpunktā minēto pasažieru kategoriju personām norēķinu līdzekļa izsniegšanu un lietošanu transporta pakalpojuma apmaksas veikšanai;

24.2. nodrošināt norēķinu līdzekļa personalizēšanu, norādot personas vārdu, uzvārdu un var būt fotogrāfija;

24.3. nodrošināt norēķinu līdzekļa pieņemšanas pakalpojuma sniegšanu saskaņā ar šo noteikumu 25.punkta prasībām un braukšanas maksas pārskaitīšanas pakalpojuma sniegšanu saskaņā ar šo noteikumu 26.punkta prasībām.

24.4. nodrošināt šo noteikumu 2.2., 2.3. un 2.4.apakšpunktā minētajām personām norēķinu līdzekļa bezmaksas izgatavošanu, izsniegšanu un lietošanu sabiedriskā transporta pakalpojumu apmaksai.

25. Norēķinu iestādei noteiktās norēķinu līdzekļa pieņemšanas finanšu pakalpojuma prasības:

25.1. nodrošināt šo noteikumu 2.2., 2.3., 2.4., 2.5. un 2.6.apakšpunktā minēto pasažieru kategoriju personai norēķinu līdzekļa pieņemšanu biļetes apmaksai pie jebkura sabiedriskā transporta pakalpojuma sniedzēja, ar kuru noslēgts līgums par pieņemšanas pakalpojuma sniegšanu, nepieļaujot iespēju ar vienu vai vairākiem norēķinu līdzekļiem saņemt vairākas braukšanas maksas kompensācijas par vienu un to pašu sabiedriskā transporta pakalpojumu, izņemot šo noteikumu 14.punktā minētajā gadījumā;

25.2. nodrošināt norēķinu līdzekļa, kas izsniegts saskaņā ar šo noteikumu 24.punkta prasībām, pieņemšanu un braukšanas maksas pārskaitīšanu sabiedriskā transporta pakalpojuma sniedzējam saskaņā ar šo noteikumu 18.punkta prasībām.

26. Norēķinu iestādei noteiktās braukšanas maksas kompensācijas pārskaitīšanas finanšu pakalpojumu prasības:

26.1. nodrošināt bezmaksas braukšanas maksas kompensācijas pārskaitīšanas finanšu pakalpojuma sniegšanu Autotransporta direkcijai un pasažiera dzīvesvietas pašvaldībai, saskaņā ar noslēgtajiem pakalpojuma līgumiem;

26.2. pēc biļetes apmaksas darījuma datu saņemšanas no sabiedriskā transporta pakalpojuma sniedzējam nodrošināt braukšanas maksas kompensācijas maksājuma pārskaitīšanu uz, šo noteikumu 2.2., 2.3., 2.4., 2.5 un 2.6. apakšpunktā minēto pasažieru kategoriju personu norēķinu kontu, pie kura piesaistīts norēķinu līdzeklis;

26.3. veic sabiedriskā transporta pakalpojuma braukšanas maksas kompensācijas aprēķinus, pamatojoties uz šādu informāciju, kas iegūta ne vēlāk kā vienu darbdienu iepriekš šo noteikumu 22.punktā noteiktā kārtībā:

26.3.1. personas kods;

26.3.2. braukšanas maksas atvieglojuma darbības termiņš (datums no, līdz);

26.3.3. braukšanas maksas atvieglojuma apmērs no biļetes summas apmaksai;

26.3.4. norādījums par pavadošās personas braukšanas maksas kompensāciju apmaksu;

26.4. norēķinu līdzekļa maiņas gadījumā nodrošināt šo noteikumu 2.2., 2.3., un 2.4.apakšpunktā minētajām pasažieru kategoriju personām visu valsts noteikto braukšanas maksas atvieglojumu un ierobežojumu, kā arī šo noteikumu 2.5. un 2.6.apakšpunktā minēto pasažieru kategoriju personām visu pašvaldības noteikto atvieglojumu un ierobežojumu attiecināšanu tikai uz jauno norēķinu līdzekli;

26.5. nodrošināt braukšanas maksas aprēķināšanu tikai saskaņā ar apmaksas darījumiem, kas veikti ar personai izsniegto norēķinu līdzekli;

26.6. nodrošināt braukšanas maksas kompensācijas aprēķināšanu un pārskaitīšanu uz šo noteikumu 2.2., 2.3., 2.4., 2.5. un 2.6.apakšpunktā minēto pasažieru kategoriju personas norēķinu kontu saskaņā ar apmaksas darījumiem, kas veikti, izmantojot šo noteikumu 24.punkta prasībām atbilstošu norēķinu līdzekli un 25.punktā minētās norēķinu līdzekļa pieņemšanas prasības.

27. Šo noteikumu prasības attiecas tikai uz tām norēķinu iestādēm, kas spēj nodrošināt šo noteikumu 24., 25. un 26.punktā minēto finanšu pakalpojumu sniegšanu.

28. Autotransporta direkcija reizi ceturksnī iesniedz izskatīšanai Sabiedriskā transporta padomē pārskatu par valsts budžetā piešķirto līdzekļu izlietojumu šajos noteikumos noteikto braukšanas maksas atvieglojumu segšanai.

1. **Noslēguma jautājumi**

29. Lai nodrošinātu braukšanas maksas atvieglojumu nepārtrauktību par sabiedriskā transporta pakalpojumiem, par kuriem nav maksāts ar norēķinu līdzekli, pārejas periodā no 2016.gada 1.janvāra līdz 2016.gada 31.decembrim:

29.1. Sabiedriskā transporta pakalpojumu sniedzēju zaudējumus, kas radušies, pārvadājot šo noteikumu 2.punktā minēto kategoriju pasažierus, kompensē sabiedriskā transporta nozari reglamentējošajos normatīvajos aktos noteiktajā kārtībā un apmērā.

29.2. Personām ar I vai II invaliditātes grupu un personām līdz 18 gadu vecumam ar invaliditāti, uzrādot invaliditātes apliecību, kā arī personai, kas pavada personu ar I invaliditātes grupu vai personu līdz 18 gadu vecumam ar invaliditāti, ir tiesības bez maksas izmantot sabiedrisko transportlīdzekli, kas pārvadā pasažierus pilsētas un reģionālās nozīmes maršrutu tīkla maršrutos.

29.3. Bērniem bāreņiem un bez vecāku gādības palikušiem bērniem, kuri atrodas audžuģimenēs, aizbildnībā, bērnu aprūpes institūcijās vai mācās vispārējās un profesionālās izglītības iestādēs, kā arī augstskolās un koledžās līdz 24 gadu vecuma sasniegšanai, uzrādot apliecību sociālo garantiju nodrošināšanai, ir tiesības bez maksas izmantot sabiedrisko transportlīdzekli, kas pārvadā pasažierus reģionālās nozīmes maršrutu tīkla maršrutos.

29.4. Politiski represētām personām, uzrādot politiski represētās personas apliecību, un nacionālās pretošanās kustības dalībniekiem, uzrādot nacionālās pretošanās kustības dalībnieka apliecību, ir tiesības bez maksas izmantot sabiedrisko transportlīdzekli, kas pārvadā pasažierus reģionālās nozīmes maršrutu tīkla maršrutos.

30. Sabiedriskā transporta pakalpojumu sniedzējam no 2016.gada 8.janvāra jānodrošina norēķinu līdzekļa pieņemšana no šo noteikumu 2.2., 2.3., 2.4, 2.5. un 2.6.apakšpunktos minēto pasažieru kategoriju personām, pamatojoties uz finanšu pakalpojumu, līgumu ar norēķinu iestādi, saskaņā ar 25.punkta prasībām.

31. Ar 2016. gada 8.janvāri Autotransporta direkcija nodrošina braukšanas maksas kompensācijas maksājumu pārskaitīšanu par šo noteikumu 2.2., 2.3., un 2.4.apakšpunktos minēto pasažieru kategoriju transporta pakalpojumiem, pamatojoties uz noslēgtiem līgumiem ar norēķinu iestādēm par šo noteikumu 26.punktā minētā finanšu pakalpojuma sniegšanu, un kuras ir izvēlējušies sabiedriskā transporta pakalpojumu sniedzēji.

32. Ar 2016.gada 8. janvāri stājas spēkā šo noteikumu 25. un 26. punktā noteiktās prasības norēķinu iestādei.

33. Ar 2017. gada 1. janvāri šo noteikumu 2.2., 2.3., un 2.4. apakšpunktā minētās pasažieru kategorijas sabiedriskā transporta pakalpojuma apmaksai izmanto tikai norēķinu līdzekli.

34. Atzīt par spēku zaudējušiem Ministru kabineta 2009. gada 4. augusta noteikumus Nr.872 „[Noteikumi par pasažieru kategorijām, kam ir tiesības izmantot braukšanas maksas atvieglojumus maršrutu tīkla maršrutos](http://likumi.lv/doc.php?id=194402)” (Latvijas Vēstnesis, 2009, 126; 161.nr.; 2010, 19.nr.; 2011, 56.nr.; 2012, 177.nr.).

Noteikumi stājas spēkā 2016.gada 1.janvārī.

Ministru prezidente L.Straujuma

Satiksmes ministrs A.Matīss

Iesniedzējs:

Pārresoru koordinācijas centra vadītājs P.Vilks

20.03.2015 16:10

2074

V.Bolēvics,

67082925, Valters.Bolevics@pkc.mk.gov.lv